BR ตั้งบ.ย่อยใหม่ “เอ็น เอส เดลิเคเทสเซน” เพื่อถือหุ้นในธุรกิจอาหาร
BR ตั้งบริษัทย่อยใหม่ “เอ็น เอส เดลิเคเทสเซน” ทุนจดทะเบียน 100 ลบ. เพื่อถือหุ้นในบริษัทที่ดำเนินธุรกิจเกี่ยวกับอาหาร
15 มิ.ย. 2560

บริษัท บางกอกแร้นช์ จำกัด (มหาชน) หรือ BR ระบุว่า ตามที่บริษัทได้จัดให้มีการประชุมคณะกรรมการบริษัทครั้งที่ 3/2560 ในวันที่ 11 พฤษภาคม 2560 โดยที่ประชุมได้มีมติอนุมัติการตั้งบริษัทย่อยแห่งใหม่ของบริษัทฯ เพื่อเป็นการรองรับการขยายธุรกิจของบริษัท
ล่าสุด บริษัทได้ดำเนินการจดทะเบียนจัดตั้งบริษัทย่อยดังกล่าวเป็นที่เรียบร้อยแล้ว โดยบริษัทที่จัดตั้งใหม่ชื่อ บริษัท เอ็น เอส เดลิเคเทสเซน (N.S. Delicatessen) ดำเนินธุรกิจลงทุนโดยการถือหุ้นบริษัทที่ดําเนินธุรกิจเกี่ยวกับอาหาร และการผลิตอาหาร ทุนจดทะเบียน 100,000,000 บาท ทุนจดทะเบียนที่ชำระแล้ว 25,000,000 บาท
 